OSNOVNA ŠKOLA DRAŠKOVEC

DRAŠKOVEC

Draškovićeva 47

KLASA: 400-01/20-01

URBROJ: 2109-27-20-01-08

U Draškovcu, 06. listopada 2020.

Na temelju čl. 125. Zakona o odgoju i obrazovanju u osnovnoj i srednjoj školi ( NN br.87/08., 86/08., 92/10., 105/10., 90/11., 16/12., 86/12., 94/13., 136/14.-RUSRH, 152/14., 7/17., 68/18., 98/19., i 64/20.) i čl. 72. Statuta Osnovne škole Draškovec, ravnateljica Osnovne škole Draškovec, Margit Mirić (u daljnjem tekstu: Školska ustanova) donosi

**PROCEDURU PROVJERE VJERODOSTOJNOSTI DIPLOMA, SVJEDODŽBI I DRUGIH ISPRAVA**

Članak 1.

Nakon provedenog natječajnog postupka, a prije sklapanja ugovora o radu ravnatelj Školske ustanove provjerit će kod nadležnog fakulteta, ustanove odnosno institucije vjerodostojnost diplome, svjedodžbe odnosno druge javne isprave na temelju koje se sklapa ugovor o radu.

Ako je zbog žurnosti potrebe obavljanja poslova ugovor o radu sklopljen prije provjere javne isprave na temelju koje se sklapa ugovor o radu, ravnatelj Školske ustanove pokrenut će postupak provjere diplome, svjedodžbe odnosno druge javne isprave najkasnije u roku od 15 dna od dana sklapanja ugovora o radu.

Članak 2.

Za zaposlenika/cu koji ima zasnovan radni odnos u dvije ili više školskih ustanova provjeru vjerodostojnosti diplome, svjedodžbe odnosno druge javne isprave na temelju koje je zasnovan radni odnos pokrenut će školska ustanova u kojoj radi veći dio radnog vremena.

Članak 3.

Provjera vjerodostojnosti diplome, svjedodžbe odnosno druge javne isprave stečene u inozemstvu obavlja se putem Ministarstva vanjskih poslova.

Članak 4.

Ako Školskoj ustanovi bude dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za osobu koja se zapošljava odnosno zaposlenika/cu Školske ustanove, ravnatelj će bez odlaganja, a najkasnije u roku od pet dana napraviti prijavu Državnom odvjetništvu i izvijestiti Ministarstvo znanosti i obrazovanja.

Članak 5.

Ako je Školskoj ustanovi dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za zaposlenika/cu Školske ustanove, ravnatelj Školske ustanove izvanredno će zaposleniku/ci otkazati ugovor o radu u roku od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu na temelju koje je sklopljen ugovor o radu.

Članak 6.

Iznimno točke 5. u slučaju proteka roda od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu zaposlenika/ce Školske ustanove ili drugog opravdanog razloga, ravnatelj Školske ustanove zaposleniku/ci redovito će otkazati ugovor o radu zbog skrivljenog ponašanja.

Članak 7.

Ova Procedura stupa na snagu danom donošenja.

Članak 8.

Ova Procedura je donesena te objavljena je na oglasnoj ploči Škole i na internetskoj stranici Škole dana 06.10.2020. godine.

 Ravnateljica škole:

 \_\_\_\_\_\_\_\_\_\_\_\_\_\_\_\_\_\_

 Margit Mirić, prof.